— 176 — 



Ne autres choses devisant? 



Uluec fu G. G. coronés, 



De cui devant oï avés; 



Et la dame i a esposée 



Et aveuc lui fu coronée. 



Puis fu rois de moult grant mémoire , 



Si com raconte li istoire. 



Ci faut li roumans et defîne. 

 Bêle, vers cui mes cuers s'acline, 

 Renais de Biauja mult vos prie 

 Por Dieu , que ne l'obliés mie. 

 De cuer vos veut tosjors amer ; 

 Ce ne le poés vos véer. 

 Quant vos plaira , dira avant, 

 U il se taira ore atant. 

 Mais por i biau sanblant mostrer 

 Vos feroit G. G. retrover 

 S'amie que il a perdue 

 Qu'entre ses bras le tenroit nue. 

 Se de cou li faites délai 

 Si ert G. G. en tel esmai , 

 Que jamais n'avéra s'amie 

 D'autre vengeance na-il mie. 

 Mais por la soie grant grévance 

 Ert sor G. G. ceste vengance , 

 Que jamais jor n'en parlerai 

 Tant que le bel sanblant aurai. 



Explicit de! Bel Desconneu. 



